91. ΑΠΟΦΑΣΗ ΥΦΥΠΟΥΡΓΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ-ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ Αριθ. 17828 της 26/26 Απρ. 2002 (ΦΕΚ Β΄518) Κριτήρια και διαδικασία κατανομής των κεντρικών αυτοτελών πόρων της Τοπικής Αυτοδιοίκησης έτους 2002 που καλύπτουν επενδυτικές δραστηριότητες των ΟΤΑ (ΣΑΤΑ 029). Έχοντας υπόψη: 1. Τις διατάξεις της παραγράφου 3 του άρθρου 25 του Ν. 1828/89. 2. Τις διατάξεις των παραγράφων 4β, 10 & 11 του άρθρου 13 του Ν. 2539/97 όπως τροποποιήθηκαν με μεταγενέστερες διατάξεις. 3.Τις διατάξεις του άρθρου 3 του Ν.2240/94. 4.Τις διατάξεις της παραγράφου 3 του άρθρου 13 του Ν. 2880/30.1.01 (ΦΕΚ9Α) 5. Την   αριθμ.   ΔΙΔΚ/Φ. 1/2/22875/31.10.2001 (ΦΕΚ 1480/Β/31.10.2001) κοινή απόφαση του Πρωθυπουργού και Υπουργού Εσωτερικών, Δημόσιας Διοίκησης και Αποκέντρωσης, «Ανάθεση αρμοδιοτήτων στους Υφυπουργούς Εσωτερικών Δημόσιας Διοίκησης & Αποκέντρωσης». 6. Την κοινή απόφαση του Πρωθυπουργού και Υπουργού Εθνικής Οικονομίας, με αρ.πρ. 37610/31.10.2001 (ΦΕΚ 1485/Β/31.10.2001) «Καθορισμός αρμοδιοτήτων του Υφυπουργού Εθνικής Οικονομίας Χρήστου Πάχτα». 7. Την κοινή απόφαση του Πρωθυπουργού και Υπουργού   Οικονομικών   με   αρ.   πρ. 1100383/1330/Α006 (ΦΕΚ/Β/1485/31.10.2001) «Καθορισμός αρμοδιοτήτων των Υφυπουργών Οικονομικών». 8. Την 233/23.1.2002 Απόφαση του Δ.Σ. της ΚΕΔΚΕ που περιλαμβάνει τις προτάσεις της για την κατανομή της ΣΑΤΑ 029 έτους 2002. 9. Την 3161/ΔΕ-596/25.1.02 Εγκύκλιο του ΥΠΕΘΟ σχετικά με τις οδηγίες κατάρτισης του ΠΔΕ 2002, αποφασίζουμε: Καθορίζουμε ότι η κατανομή του συνολικού ποσού των 630.961.115,00 ευρώ (215 δις δρχ) της ΣΑΤΑ έτους 2002 που αφορά στη χρηματοδότηση επενδυτικών δραστηριοτήτων των Ο.Τ.Α., θα πραγματοποιηθεί ως ακολούθως: Α. Ποσό ύψους 134.996.332,00 ευρώ (46 δις δρχ) διατίθεται για τη χρηματοδότηση του προγράμματος ΕΠΤΑ. Β. Ποσό ύψους 58.694.057,00 ευρώ (20 δις δρχ.) κατανέμεται στους ΟΤΑ για πολιτική προστασία με απόφαση του Υπουργού Εσωτερικών Δημόσιας Διοίκησης και Αποκέντρωσης, με κριτήρια τα οποία θα καθοριστούν ύστερα από γνώμη της ΚΕΔΚΕ. Γ. Ποσό ύψους 58.694.057,00 ευρώ (20 δις δρχ.) κατανέμεται στους ΟΤΑ για επισκευή και συντήρηση σχολικών κτιρίων με απόφαση του Υπουργού Εσωτερικών Δημόσιας Διοίκησης και Αποκέντρωσης, με κριτήρια που θα περιληφθούν σε κοινή απόφαση των Υπουργών Εσωτερικών Δημόσιας Διοίκησης και Αποκέντρωσης και Εθνικής Παιδείας και θρησκευμάτων ύστερα από γνώμη της ΚΕΔΚΕ. Δ. Ποσό ύψους 365.957.447,00 ευρώ (124.700 εκ δρχ.) κατανέμεται στους ΟΤΑ, με απόφαση του Υπουργού ΕΣΔΔΑ με τα παρακάτω κριτήρια: 1. Όλοι οι ΟΤΑ της χώρας λαμβάνουν το ίδιο ποσό που έλαβαν το έτος 2001. 2. Το υπόλοιπο ποσό κατανέμεται, σύμφωνα με τα παρακάτω κριτήρια: -Πληθυσμός -Έκταση  -ΑΕΠ -Ανεργία  -Κίνητρα Ν. 2601 -Αριθμό Δημοτικών Διαμερισμάτων -Δείκτης αρμοδιοτήτων -Δείκτης ειδικών συνθηκών 3. Τα οικονομικά κίνητρα του άρθρου 3 του Ν. 2240/94 όπως διαμορφώνονται με την εφαρμογή του Ν. 2539/97 Με βάση τα ανωτέρω κριτήρια διαμορφώνεται η κατανομή ανά νομό. Ε. Ποσό ύψους 9.684.519,00 ευρώ (3.300 εκ δρχ.) κατανέμεται για τους Αναπτυξιακούς Συνδέσμους και για αντισταθμιστικά οφέλη με απόφαση του Υπουργού Εσωτερικών Δημόσιας Διοίκησης και Αποκέντρωσης. ΣΤ. Ποσό ύψους μέχρι 2.934.703,00 ευρώ (1 δις δρχ.) κατανέμεται για την κάλυψη δαπανών εκτός έδρας κίνησης και οδοιπορικών εξόδων του τεχνικού προσωπικού των Τμημάτων ΤΥΔΚ των Δ/νσεων: α) Αυτ/σης & Αποκ/σης και β) Τοπ. Αυτοδιοίκησης και Δ/νσης για την εκτέλεση (μελέτη-κατασκευή) των έργων του ετήσιου προγράμματος των ΟΤΑ του χρηματοδοτούμενου από την ΣΑΤΑ σύμφωνα με το Νόμ. 1832/89 άρθρ. 52. Από τις διατάξεις αυτής της κοινής υπουργικής απόφασης προκαλείται δαπάνη ύψους 630.961.115,00  ευρώ  (215 δις δρχ.). (Μετά τη σελ. 318,466)  Σελ. 318,467 Τεύχος 1430 Σελ. 81 ΄Εσοδα Δήμων και Κοινοτήτων 3.Z.α.91 